Ericu950/Stoicheia-meter-silver huggingface dataset:
οὕτω μὲν ὑπεξῆλθε τῆς Ἰταλίας ὁ Νασικᾶς , καίπερ ἐνδεδεμένος ταῖς μεγίσταις ἱερουργίαις ·
ἦν γὰρ ὁ μέγιστος καὶ πρῶτος τῶν ἱερέων , ἔξω δὲ ἀλύων καὶ πλανώμενος ἀδόξως οὐ μετὰ πολὺν χρόνον κατέστρεψε περὶ Πέργαμον .
οὐ δεῖ δὲ θαυμάζειν εἰ Νασικᾶν μεμίσηκεν οὕτως ὁ δῆμος , ὅπου καὶ Σκηπίων ὁ Ἀφρικανός , οὗ δοκοῦσι Ῥωμαῖοι μηδένα δικαιότερον μη δὲ μᾶλλον ἀγαπῆσαι , παρὰ μικρὸν ἦλθεν ἐκπεσεῖν καὶ στέρεσθαι τῆς πρὸς τὸν δῆμον εὐνοίας , ὅτι πρῶτον μὲν ἐν Νομαντίᾳ τὴν τελευτὴν τοῦ Τιβερίου πυθόμενος ἀνεφώνησεν ἐκ τῶν Ὁμηρικῶν ὣς ἀπόλοιτο καὶ ἄλλος ὅτις τοιαῦτά γε ῥέζοι , ἔπειτα τῶν περὶ Γάϊον καὶ Φούλβιον αὐτοῦ δι ἐκκλησίας πυνθανομένων τί φρονοίη περὶ τῆς Τιβερίου τελευτῆς , οὐκ ἀρεσκομένην τοῖς ὑπ ἐκείνου πεπολιτευμένοις ἀπόκρισιν ἔδωκεν .
ἐκ τούτου γὰρ ὁ μὲν δῆμος ἀντέκρουσεν αὐτῷ λέγοντι , μηδέπω τοῦτο ποιήσας πρότερον , αὐτὸς δὲ τὸν δῆμον εἰπεῖν κακῶς προήχθη , περὶ μὲν τούτων ἐν τῷ Σκηπίωνος βίῳ τὰ καθ ἕκαστα γέγραπται .
γάιος δὲ Γράγχος ἐν ἀρχῇ μὲν ἢ δεδιὼς τοὺς ἐχθροὺς ἢ φθόνον συνάγων ἐπ αὐτούς ὑπεξέστη τε τῆς ἀγορᾶς καὶ καθ ἑαυτὸν ἡσυχίαν ἔχων διέτριβεν , ὡς ἄν τις ἔν τε τῷ παρόντι ταπεινὰ πράττων καὶ τὸ λοιπὸν οὕτως ἀπραγμόνως βιωσόμενος , ὥστε καὶ λόγον τισὶ καθ αὑτοῦ παρασχεῖν ὡς δυσχεραίνοντος καὶ προβεβλημένου τὴν τοῦ Τιβερίου πολιτείαν 0 .
ἦν δὲ καὶ μειράκιον παντάπασιν ·
ἐννέα γὰρ ἐνιαυτοῖς ἐλείπετο τ ἀδελφοῦ καθ ἡλικίαν , ἐκεῖνος δὲ οὔπω τριάκοντα γεγονὼς ἀπέθανεν .
ἐπεὶ δὲ προϊόντος τοῦ χρόνου τόν τε τρόπον ἡσυχῇ διέφαινεν ἀργίας καὶ μαλακίας καὶ πότων καὶ χρηματισμῶν ἀλλότριον ὄντα , καὶ τόν λόγον ὥσπερ ὠκύπτερα κατασκευαζόμενος ἐπὶ τὴν πολιτείαν δῆλος ἦν οὐκ ἠρεμήσων , δίκην τέ τινι τῶν φίλων φεύγοντι Βεττίῳ συνειπών , τοῦ δήμου συνενθουσιῶντος ὑφ ἡδονῆς καὶ βακχεύοντος περὶ αὐτόν , ἀπέδειξε τοὺς ἄλλους ῥήτορας παίδων μηδὲν διαφέροντας , εἰς φόβον αὖθις οἱ δυνατοὶ καθίσταντο , καὶ πολὺς ἦν ἐν αὐτοῖς λόγος ὡς οὐκ ἐάσουσιν ἐπὶ δημαρχίαν τόν Γάϊον προελθεῖν .
συντυγχάνει δὲ ἀπὸ τ αὐτομάτου λαχεῖν αὐτὸν εἰς Σαρδὼ ταμίαν Ὀρέστῃ τῷ ὑπάτῳ ·
καὶ τοῦτο τοῖς μὲν ἐχθροῖς καθ ἡδονὴν ἐγεγόνει , τόν δὲ Γάϊον οὐκ ἐλύπησεν .
ἅτε γὰρ ὢν πολεμικὸς καὶ χεῖρον οὐδὲν πρὸς στρατείας ἠσκημένος ἢ δίκας , ἔτι δὲ τὴν πολιτείαν καὶ τὸ βῆμα φρίττων , ἀντέχειν δὲ καλοῦντι τῷ δήμῳ καὶ τοῖς φίλοις οὐ δυνάμενος , παντάπασι τὴν ἀποδημίαν ἐκείνην ἠγάπησε 0 .
καίτοι κρατεῖ δόξα πολλὴ τοῦτον ἄκρατον γενέσθαι δημαγωγὸν , καὶ πολὺ τοῦ Τιβερίου λαμπρότερον πρὸς τὴν ἀπὸ τῶν ὄχλων δόξαν 0 .
οὐκ ἔχει δὲ οὕτω τὸ ἀληθές ·
ἀλλ ἔοικεν ὑπ ἀνάγκης τινὸς μᾶλλον οὗτος ἢ προαιρέσεως ἐμπεσεῖν εἰς τὴν πολιτείαν 0 .
ἱστορεῖ δὲ καὶ Κικέρων ὁ ῥήτωρ ὡς ἄρα φεύγοντι πᾶσαν ἀρχὴν τῷ Γαΐῳ καὶ μεθ ἡσυχίας ᾑρημένῳ ζῆν ὁ ἀδελφὸς ὄναρ φανεὶς καὶ προσαγορεύσας , τί δῆτα , φαίη , Γάιε , βραδύνεις 0 ;
οὐκ ἔστιν ἀπόδρασις , ἀλλ εἷς μὲν ἡμῖν ἀμφοτέροις βίος , εἷς δὲ θάνατος ὑπὲρ τοῦ δήμου πολιτευομένοις πέπρωται γενόμενος οὖν ὁ Γάιος ἐν Σαρδόνι πᾶσαν ἀρετῆς ἀπόδειξιν ἐδίδου , καὶ πολὺ πάντων διέφερε τῶν νέων ἐν τοῖς πρὸς τοὺς πολεμίους ἀγῶσι καὶ ἐν τοῖς πρὸς τοὺς ὑπηκόους δικαίοις καὶ ἐν τῇ πρὸς τὸν στρατηγὸν εὐνοίᾳ καὶ τιμῇ , σωφροσύνῃ δὲ καὶ λιτότητι καὶ φιλοπονίᾳ παρήλλαττε καὶ τοὺς πρεσβυτέρους 0 .
ἰσχυροῦ δὲ καὶ νοσώδους ἅμα χειμῶνος ἐν Σαρδόνι γενομένου καὶ τοῦ στρατηγοῦ τὰς πόλεις ἐσθῆτα τοῖς στρατιώταις αἰτοῦντος , ἔπεμψαν εἰς Ῥώμην παραιτούμενοι .
δεξαμένης δὲ τῆς βουλῆς τὴν παραίτησιν αὐτῶν καὶ τὸν στρατηγὸν ἄλλοθεν ἀμφιέζειν τοὺς στρατιώτας κελευούσης , ἀποροῦντος δὲ ἐκείνου καὶ τῶν στρατιωτῶν κακοπαθούντων , ἐπελθὼν τὰς πόλεις ὁ Γάιος αὐτοὺς ἀφ ἑαυτῶν ἐποίησεν ἐσθῆτα πέμψαι καὶ βοηθῆσαι τοῖς Ῥωμαίοις .
ταῦτα πάλιν εἰς Ῥώμην ἀπαγγελλόμενα καὶ δοκοῦντα δημαγωγίας προάγωνες εἶναι διετάραττε τὴν βουλήν .
καὶ πρῶτον μὲν ἐκ Λιβύης παρὰ Μικίψα τοῦ βασιλέως πρέσβεις παραγενομένους , καὶ λέγοντας ὡς ὁ βασιλεὺς χάριτι Γαΐου Γράγχου πέμψειεν εἰς Σαρδόνα σῖτον τῷ στρατηγῷ , δυσχεραίνοντες ἐξέβαλον ·
ἔπειτα δόγμα ποιοῦνται τοῖς μὲν στρατιώταις διαδοχὴν ἀποσταλῆναι , τὸν δὲ Ὀρέστην ἐπιμένειν , ὡς δὴ καὶ τοῦ Γαΐου διὰ τὴν ἀρχὴν παραμενοῦντος .
ὁ δὲ τούτων αὐτῷ προσπεσόντων εὐθὺς ἐξέπλευσε πρὸς ὀργήν , καὶ φανεὶς ἐν Ῥώμῃ παρ ἐλπίδας οὐ μόνον ὑπὸ τῶν ἐχθρῶν αἰτίαν εἶχεν , ἀλλὰ καὶ τοῖς πολλοῖς ἀλλόκοτον ἐδόκει τὸ ταμίαν ὄντα προαποστῆναι τοῦ ἄρχοντος , οὐ μὴν ἀλλὰ κατηγορίας αὐτῷ γενομένης ἐπὶ τῶν τιμητῶν , αἰτησάμενος λόγον οὕτω μετέστησε τὰς γνώμας τῶν ἀκουσάντων ὡς ἀπελθεῖν ἠδικῆσθαι τὰ μέγιστα δόξας .
ἐστρατεῦσθαι μὲν γὰρ ἔφη δώδεκα ἔτη , τῶν ἄλλων δέκα στρατευομένων ἐν ἀνάγκαις , ταμιεύων δὲ τῷ στρατηγῷ παραμεμενηκέναι τριετίαν , τοῦ νόμου μετ ἐνιαυτὸν ἐπανελθεῖν διδόντος ·
μόνος δὲ τῶν στρατευσαμένων πλῆρες τὸ βαλάντιον εἰσενηνοχὼς κενὸν ἐξενηνοχέναι , τοὺς δὲ ἄλλους ἐκπιόντας ὃν εἰσήνεγκαν οἶνον , ἀργυρίου καὶ χρυσίου μεστοὺς δεῦρο τοὺς ἀμφορεῖς ἥκειν κομίζοντας .
ἐκ τούτου πάλιν ἄλλας αἰτίας αὐτῷ καὶ δίκας ἐπῆ ;
γον ὡς τοὺς συμμάχους ἀφιστάντι καὶ κεκοινωνηκότι τῆς περὶ Φρέγελλαν ἐνδειχθείσης συνωμοσίας , ὁ δὲ πᾶσαν ὑποψίαν ἀπολυσάμενος καὶ φανεὶς καθαρὸς εὐθὺς ἐπὶ δημαρχίαν ὥρμησε , τῶν μὲν γνωρίμων ἀνδρῶν ὁμαλῶς ἁπάντων ἐναντιουμένων πρὸς αὐτόν , ὄχλου δὲ τοσούτου συρρέοντος εἰς τὴν πόλιν ἐκ τῆς Ἰταλίας καὶ συναρχαιρεσιάζοντος ὡς πολλοῖς μὲν οἰκήσεις ἐπιλιπεῖν , τοῦ δὲ πεδίου μὴ δεξαμένου τὸ πλῆθος ἀπὸ τῶν τεγῶν καὶ τῶν κεράμων τὰς φωνὰς συνηχεῖν .
τοσοῦτον δ οὖν ἐξεβιάσαντο τὸν δῆμον οἱ δυνατοὶ καὶ τῆς ἐλπίδος τοῦ Γαΐου καθεῖλον , ὅσον οὐχ , ὡς προσεδόκησε , πρῶτον , ἀλλά τέταρτον ἀναγορευθῆναι 0 .
παραλαβὼν δὲ τὴν ἀρχὴν εὐθὺς ἦν ἁπάντων πρῶτος , ἰσχύων τε τῷ λέγειν , ὡς ἄλλος οὐδείς , καὶ τοῦ πάθους αὐτῷ παρρησίαν πολλὴν διδόντος ἀνακλαιομένῳ τὸν ἀδελφόν 0 .
ἐνταῦθα γὰρ ἐξ ἁπάσης προφάσεως περιῆγε τὸν δῆμον , ἀναμιμνῄσκων τῶν γεγονότων καὶ παρατιθεὶς τὰ τῶν προγόνων , ὡς ἐκεῖνοι μὲν καὶ Φαλίσκοις ἐπολέμησαν ὑπὲρ Γενυκίου τινὸς δημάρχου λοιδορηθέντος , καὶ Γαΐου Βετουρίου θάνατον κατέγνωσαν , ὅτι δημάρχῳ πορευομένῳ δι ἀγορᾶς οὐχ ὑπεξέστη μόνος ·
ὑμῶν δὲ ὁρώντων , ἔφη , Τιβέριον ξύλοις συνέκοπτον οὗτοι , καὶ διὰ μέσης τῆς πόλεως ἐσύρετο νεκρὸς ἐκ Καπετωλίου ῥιφησόμενος εἰς τὸν ποταμόν ·
οἱ δὲ ἁλισκόμενοι τῶν φίλων ἀπέθνῃσκον ἄκριτοι , καίτοι πάτριόν ἐστιν ἡμῖν , εἴ τις ἔχων δίκην θανατικὴν μὴ ὑπακούει , τούτου πρὸς τὰς θύρας ἕωθεν ἐλθόντα σαλπιγκτὴν ἀνακαλεῖσθαι τῇ σάλπιγγι , καὶ μὴ πρότερον ἐπιφέρειν ψῆφον αὐτῷ τοὺς δικαστάς .
οὕτως εὐλαβεῖς καὶ πεφυλαγμένοι περὶ τὰς κρίσεις ἦσαν .
τοιούτοις λόγοις προανασείσας τὸν δῆμον ἦν δὲ καὶ μεγαλοφωνότατος , καὶ ῥωμαλεώτατος ἐν τῷ λέγειν , δύο νόμους εἰσέφερε , τὸν μέν , εἴ τινος ἄρχοντος ἀφῃρῇτο τὴν ἀρχὴν ὁ δῆμος , οὐκ ἐῶντα τούτῳ δευτέρας ἀρχῆς μετουσίαν εἶναι ·
τὸν δ , εἴ τις ἄρχων ἄκριτον ἐκκεκηρύχοι πολίτην , κατ αὐτοῦ διδόντα κρίσιν τῷ δήμῳ .
τούτων τῶν νόμων ἄντικρυς ὁ μὲν Μᾶρκον Ὀκτάβιον ἠτίμου τὸν ὑπὸ Τιβερίου τῆς δημαρχίας ἐκπεσόντα , τῷ δ ἐνείχετο Ποπίλλιος ·
οὗτος γὰρ στρατηγῶν τοὺς τοῦ Τιβερίου φίλους ἐξεκήρυξε .
καὶ Ποπίλλιος μὲν οὐχ ὑποστὰς τὴν κρίσιν ἔφυγεν ἐξ Ἰταλίας ·
τὸν δὲ ἕτερον νόμον Γάιος αὐτὸς ἐπανείλετο , φήσας τῇ μητρὶ Κορνηλίᾳ δεηθείσῃ χαρίζεσθαι τὸν Ὀκτάβιον .
καὶ ὁ δῆμος ἠγάσθη καὶ συνεχώρησε , τιμῶν τὴν Κορνηλίαν οὐδὲν ἧττον ἀπὸ τῶν παίδων ἢ τοῦ πατρός , ἧς γε καὶ χαλκῆν εἰκόνα στήσας ὕστερον ἐπέγραψε Κορνηλίαν μητέρα Γράγχων 0 .
ἀπομνημονεύεται δὲ καὶ τοῦ Γαΐου πολλὰ ῥητορικῶς καὶ ἀγοραίως ὑπὲρ αὐτῆς εἰρημένα πρός τινα τῶν ἐχθρῶν σύ γάρ ἔφη , Κορνηλίαν λοιδορεῖς τὴν Τιβέριον τεκοῦσαν ;
ἐπεὶ δὲ διαβεβλημένος ἦν εἰς μαλακίαν ὁ λοιδορηθείς ·
τίνα δέ , εἶπεν , ἔχων παρρησίαν συγκρίνεις Κορνηλίᾳ σεαυτόν ;
ἔτεκες γὰρ ὡς ἐκείνη 0 ;
καὶ μὴν πάντες ἴσασι Ῥωμαῖοι πλείω χρόνον ἐκείνην ἀπ ἀνδρὸς οὖσαν ἢ σὲ τὸν ἄνδρα τοιαύτη μὲν ἡ πικρία τῶν λόγων ἦν αὐτοῦ , καὶ πολλὰ λαβεῖν ἐκ τῶν γεγραμμένων ἔστιν ὅμοια 0 .
τῶν δὲ νόμων οὓς εἰσέφερε τῷ δήμῳ χαριζόμενος καὶ καταλύων τὴν σύγκλητον , ὁ μὲν ἦν κληρουχικὸς ἀνανέμων τοῖς πένησι τὴν δημοσίαν , ὁ δὲ στρατιωτικός ἐσθῆτά τε κελεύων δημοσίᾳ χορηγεῖσθαι καὶ μηδὲν εἰς τοῦτο τῆς μισθοφορᾶς ὑφαιρεῖσθαι τῶν στρατευομένων , καὶ νεώτερον ἐτῶν ἑπτακαίδεκα μὴ καταλέγεσθαι στρατιώτην δὲ συμμαχικός ἰσοψήφους ποιῶν τοῖς πολίταις τοὺς Ἰταλιώτας 0 1 .
ὁ δὲ σιτικός ἐπευωνίζων τοῖς πένησι τὴν ἀγοράν 0 .
ὁ δὲ δικαστικός , ᾧ τὸ πλεῖστον ἀπέκοψε τῆς τῶν συγκλητικῶν δυνάμεως , μόνοι γὰρ ἔκρινον τὰς δίκας , καὶ διὰ τοῦτο φοβεροὶ τῷ τε δήμῳ καὶ τοῖς ἱππεῦσιν ἦσαν , ὁ δὲ τριακοσίους τῶν ἱππέων προσκατέλεξεν αὐτοῖς οὖσι τριακοσίοις , καὶ τὰς κρίσεις κοινὰς τῶν ἑξακοσίων ἐποίησε .
τοῦτον τὸν νόμον εἰσφέρων τά τε ἄλλα λέγεται σπουδάσαι διαφερόντως , καὶ τῶν πρὸ αὐτοῦ πάντων δημαγωγῶν πρὸς τὴν σύγκλητον ἀφορώντων καὶ τὸ καλούμενον κομίτιον , πρῶτος τότε στραφεὶς ἔξω πρὸς τὴν ἀγορὰν δημηγορῆσαι , καὶ τὸ λοιπὸν οὕτω ποιεῖν ἐξ ἐκείνου , μικρᾷ παρεγκλίσει καὶ μεταθέσει σχήματος μέγα πρᾶγμα κινήσας καὶ μετενεγκὼν τρόπον τινὰ τὴν πολιτείαν ἐκ τῆς ἀριστοκρατίας εἰς τὴν δημοκρατίαν , ὡς τῶν πολλῶν δέον , οὐ τῆς βουλῆς , στοχάζεσθαι τοὺς λέγοντας 0 .
ἐπεὶ δὲ οὐ μόνον ἐδέξατο τὸν νόμον τοῦτον ὁ δῆμος , ἀλλὰ κ ἀκείνῳ τοὺς κρίνοντας ἐκ τῶν ἱππέων ἔδωκε καταλέξαι , μοναρχική τις ἰσχὺς ἐγεγόνει περὶ αὐτόν , ὥστε καὶ τὴν σύγκλητον ἀνέχεσθαι συμβουλεύοντος αὐτοῦ .
συνεβούλευε δὲ ἀεί τι τῶν ἐκείνῃ πρεπόντων εἰσηγούμενος ·
οἷον ἦν καὶ τὸ περὶ τοῦ σίτου δόγμα μετριώτατον καὶ κάλλιστον , ὃν ἔπεμψε μὲν ἐξ Ἰβηρίας Φάβιος ἀντιστράτηγος , ἐκεῖνος δ ἔπεισε τὴν βουλὴν ἀποδομένην τὸν σῖτον ἀναπέμψαι ταῖς πόλεσι τὸ ἀργύριον , καὶ προσεπαιτιάσασθαι τὸν Φάβιον ὡς ἐπαχθῆ καὶ ἀφόρητον ποιοῦντα τὴν ἀρχὴν τοῖς ἀνθρώποις ἐφ ᾧ μεγάλην ἔσχε δόξαν μετὰ εὐνοίας ἐν ταῖς ἐπαρχίαις .
ἔγραψε δὲ καὶ πόλεις ἀποικίδας ἐκπέμπεσθαι καὶ τὰς ὁδοὺς ποιεῖσθαι καὶ κατασκευάζεσθαι σιτοβόλια , τούτοις ἅπασι πραττομένοις αὑτὸν ἄρχοντα καὶ διοικητὴν ἐφιστάς , καὶ πρὸς οὐδὲν ἀποτρυόμενος τῶν τοσούτων καὶ τηλικούτων , ἀλλὰ καὶ θαυμαστῷ τινι τάχει καὶ πόνῳ τῶν γινομένων ὡς μόνον ἕκαστον ἐξεργαζόμενος , ὥστε καὶ τοὺς πάνυ μισοῦντας αὑτὸν καὶ δεδοικότας ἐκπλήττεσθαι τὸ διὰ πάντων ἀνύσιμον καὶ τελεσιουργόν .
οἱ δὲ πολλοὶ καὶ τὴν ὄψιν αὐτὴν ἐθαύμαζον , ἐξηρτημένον ὁρῶντες αὐτοῦ πλῆθος ἐργολάβων , τεχνιτῶν , πρεσβευτῶν , ἀρχόντων , στρατιωτῶν , φιλολόγων , οἷς πᾶσιν ἐντυγχάνων μετὰ εὐκολίας καὶ τὸ σεμνὸν ἐν τῷ φιλανθρώπῳ διαφυλάττων , καὶ νέμων αὐτοῦ τὸ ἁρμόττον οἰκείως ἑκάστῳ , χαλεποὺς ἀπεδείκνυε συκοφάντας τοὺς φοβερὸν αὑτὸν ἢ φορτικὸν ὅλως ἢ βίαιον ἀποκαλοῦντας .
οὕτω δεινότερος ἦν ἐν ταῖς ὁμιλίαις καὶ ταῖς πράξεσιν ἢ τοῖς ἀπὸ τοῦ βήματος λόγοις δημαγωγός 0 .
ἐσπούδασε δὲ μάλιστα περὶ τὴν ὁδοποιΐαν , τῆς τε χρείας ἅμα καὶ τοῦ πρὸς χάριν καὶ κάλλος ἐπιμεληθείς , εὐθεῖαι γὰρ ἤγοντο διὰ τῶν χωρίων ἀτρεμεῖς , καὶ τὸ μὲν ἐστόρνυτο πέτρᾳ ξεστῇ , τὸ ἄμμου χώμασι νακτῆς ἐπυκνοῦτο .
πιμπλαμένων δὲ τῶν κοίλων καὶ ζευγνυμένων γεφύραις ὅσα χείμαρροι διέκοπτον ἢ φάραγγες , ὕψος τε τῶν ἑκατέρωθεν ἴσον καὶ παράλληλον λαμβανόντων , ὁμαλὴν καὶ καλὴν ὄψιν εἶχε δι ὅλου τὸ ἔργον .
πρὸς δὲ τούτοις διαμετρήσας κατὰ μίλιον ὁδὸν πᾶσαν τὸ δὲ μίλιον ὀκτὼ σταδίων ὀλίγον ἀποδεῖ κίονας λιθίνους σημεῖα τοῦ μέτρου κατέστησεν .
ἄλλους δὲ λίθους ἔλαττον ἀπέχοντας ἀλλήλων ἑκατέρωθεν τῆς ὁδοῦ διέθηκεν , ὡς εἴη ῥᾳδίως τοῖς ἵππους ἔχουσιν ἐπιβαίνειν ἀπ αὐτῶν ἀναβολέως μὴ δεομένοις .
ἐπὶ τούτοις τοῦ δήμου μεγαλύνοντος αὐτὸν καὶ πᾶν ὁτιοῦν ἑτοίμως ἔχοντος ἐνδείκνυσθαι πρὸς εὔνοιαν , ἔφη ποτὲ δημηγορῶν αὐτὸς αἰτήσειν χάριν , ἣν λαβὼν μὲν ἀντὶ παντὸς ἕξειν , εἰ δὲ ἀποτύχοι , μηδὲν ἐκείνοις μεμψιμοιρήσειν .
τοῦτο ῥηθὲν ἔδοξεν αἴτησις ὑπατείας εἶναι , καὶ προσδοκίαν πᾶσιν ὡς ἅμα μὲν ὑπατείαν , ἅμα δὲ δημαρχίαν μετιὼν παρέσχεν .
ἐνστάντων δὲ τῶν ὑπατικῶν ἀρχαιρεσιῶν καὶ μετεώρων ὄντων ἁπάντων ὤφθη Γάϊον Φάννιον κατάγων εἰς τὸ πεδίον καὶ συναρχαιρεσιάζων ἐκείνῳ μετὰ τῶν φίλων , τοῦτο ῥοπὴν ἤνεγκε τῷ Φαννίῳ μεγάλην .
κ ἀκεῖνος μὲν ὕπατος , Γάιος δὲ δήμαρχος ἀπεδείχθη τὸ δεύτερον , οὐ παραγγέλλων οὐ δὲ μετιών , ἀλλὰ τοῦ δήμου σπουδάσαντος 0 .
ἐπεὶ δὲ ἑώρα τὴν μὲν σύγκλητον ἐχθρὰν ἄντικρυς , ἀμβλὺν δὲ τῇ πρὸς αὐτὸν εὐνοίᾳ τὸν Φάννιον , αὖθις ἑτέροις νόμοις ἀπηρτήσατο τὸ πλῆθος , ἀποικίας μὲν εἷς Τάραντα καὶ Καπύην πέμπεσθαι γράφων , καλῶν δὲ ἐπὶ κοινωνίᾳ πολιτείας τοὺς Λατίνους , ἡ δὲ βουλὴ δείσασα μὴ παντάπασιν ἄμαχος γένηται , καινὴν καὶ ἀσυνήθη πεῖραν ἐπῆγε τοῖς πολλοῖς ἀποτροπῆς , ἀντιδημαγωγοῦσα καὶ χαριζομένη παρὰ τὸ βέλτιστον .
ἦν γὰρ εἷς τῶν τοῦ Γαΐου συναρχόντων Λίβιος Δροῦσος , ἀνὴρ οὔ τε γεγονώς τινος Ῥωμαίων οὔ τε τεθραμμένος χεῖρον , ἤθει δὲ καὶ λόγῳ καὶ πλούτῳ τοῖς μάλιστα τιμωμένοις καὶ δυναμένοις ἀπὸ τούτων ἐνάμιλλος .
ἐπὶ τοῦτον οὖν οἱ γνωριμώτατοι τρέπονται , καὶ παρεκάλουν αὐτὸν ἅψασθαι τοῦ Γαΐου καὶ μετ αὐτῶν ἐπὶ τὸν ἄνδρα συστῆναι , μὴ βιαζόμενον μη δὲ ἀντικρούοντα τοῖς πολλοῖς , ἀλλὰ πρὸς ἡδονὴν ἄρχοντα καὶ χαριζόμενον ὑπέρ ὧν καὶ ἀπεχθάνεσθαι καλῶς εἶχεν .
ἐπιδοὺς οὖν ὁ Λίβιος εἰς ταῦτα τῇ βουλῇ τὴν ἑαυτοῦ δημαρχίαν νόμους ἔγραψεν οὔ τε τῶν καλῶν τινος οὔ τε τῶν λυσιτελῶν ἐχομένους , ἀλλὰ ἓν μόνον , ὑπερβαλέσθαι τὸν Γάϊον ἡδονῇ καὶ χάριτι τῶν πολλῶν , ὥσπερ ἐν κωμῳδίᾳ , σπεύδων καὶ διαμιλλώμενος 0 .
ᾧ καὶ καταφανεστάτην ἐποίησεν ἑαυτὴν ἡ σύγκλητος οὐ δυσχεραίνουσαν τοῖς τοῦ Γαΐου πολιτεύμασιν , ἀλλὰ αὐτὸν ἐκεῖνον ἀνελεῖν ἢ ταπεινῶσαι παντάπασι βουλομένην .
τὸν μὲν γὰρ ἀποικίας δύο γράψαντα καὶ τοὺς χαριεστάτους τῶν πολιτῶν εἰσάγοντα δημοκοπεῖν ᾐτιῶντο , Λιβίῳ δὲ δώδεκα κατοικίζοντι καὶ τρισχιλίους εἰς ἑκάστην ἀποστέλλοντι τῶν ἀπόρων συνελαμβάνοντο .
κ ἀκείνῳ μὲν , ὅτι χώραν διένειμε τοῖς πένησι προστάξας ἑκάστῳ τελεῖν ἀποφορὰν εἰς τὸ δημόσιον , ὡς κολακεύοντι τοὺς πολλοὺς ἀπηχθάνοντο , Λίβιος δὲ καὶ τὴν ἀποφορὰν ταύτην τῶν νειμαμένων ἀφαιρῶν ἤρεσκεν αὐτοῖς 0 .
ἔτι δὲ ὁ μὲν τοῖς Λατίνοις ἰσοψηφίαν διδοὺς ἐλύπει , τοῦ δέ , ὅπως μη δὲ ἐπὶ στρατείας ἐξῇ τινα Λατίνων ῥάβδοις αἰκίσασθαι γράψαντος ἐβοήθουν τῷ νόμῳ .
καὶ μέντοι καὶ αὐτὸς ὁ Λίβιος ἀεὶ δημηγορῶν ἔλεγεν ὡς γράφοι ταῦτα τῇ βουλῇ δοκοῦντα κηδομένῃ τῶν πολλῶν ·
ὃ δὴ καὶ μόνον ἀπὸ τῶν πολιτευμάτων αὐτοῦ χρήσιμον ὑπῆρχεν .
ἡμερώτερον γὰρ ἔσχε πρὸς τὴν βουλὴν ὁ δῆμος ·
καὶ τοὺς γνωριμωτάτους αὐτοῦ πρότερον ὑφορωμένου καὶ μισοῦντος ἐξέλυσε καὶ κατεπράυνε τὴν μνησικακίαν καὶ χαλεπότητα ταύτην ὁ Λίβιος , ὡς ἐκ τῆς ἐκείνων ὁρμώμενος γνώμης ἐπὶ τὸ δημαγωγεῖν καὶ χαρίζεσθαι τοῖς πολλοῖς .
μεγίστη δὲ τῷ Δρούσῳ πίστις εὐνοίας πρὸς τὸν δῆμον ἐγίνετο καὶ δικαιοσύνης τὸ μηδὲν αὑτῷ μη δ ὑπὲρ ἑαυτοῦ φαίνεσθαι γράφοντα , καὶ γὰρ οἰκιστὰς ἑτέρους ἐξέπεμπε τῶν πόλεων καὶ διοικήσεσι χρημάτων οὐ προσῄει , τοῦ Γαΐου τὰ πλεῖστα καὶ μέγιστα τῶν τοιούτων αὑτῷ προστιθέντος .
ἐπεὶ δὲ Ῥουβρίου τῶν συναρχόντων ἑνὸς οἰκίζεσθαι Καρχηδόνα γράψαντος ἀνῃρημένην ὑπὸ Σκηπίωνος , κλήρῳ λαχὼν ὁ Γάιος ἐξέπλευσεν εἰς Λιβύην ἐπὶ τὸν κατοικισμόν , ἔτι μᾶλλον ἐπιβὰς ὁ Δροῦσος ἀπόντος αὐτοῦ τὸν δῆμον ὑπελάμβανε καὶ προσήγετο , μάλιστα ταῖς κατὰ τοῦ Φουλβίου διαβολαῖς .
ὁ δὲ Φούλβιος οὗτος ἦν τοῦ Γαΐου φίλος , καὶ συνάρχων ἐπὶ τὴν διανομὴν τῆς χώρας ᾑρημένος ·
ἦν δὲ θορυβώδης , καὶ μισούμενος μὲν ὑπὸ τῆς βουλῆς ἄντικρυς , ὕποπτος δὲ καὶ τοῖς ἄλλοις ὡς τὰ συμμαχικὰ διακινῶν καὶ παροξύνων κρύφα τοὺς Ἰταλιώτας πρὸς ἀπόστασιν 0 .
οἷς ἀναποδείκτως καὶ ἀνελέγκτως λεγομένοις αὐτὸς προσετίθει πίστιν ὁ Φούλβιος οὐχ ὑγιαινούσης οὐ δὲ εἰρηνικῆς ὢν προαιρέσεως .
τοῦτο μάλιστα κατέλυε τὸν Γάϊον ἀπολαύοντα τοῦ μίσους , καὶ ὅτε Σκηπίων ὁ Ἀφρικανὸς ἐξ οὐδενὸς αἰτίου προφανοῦς ἐτελεύτησε καὶ σημεῖά τινα τῷ νεκρῷ πληγῶν καὶ βίας ἐπιδραμεῖν ἔδοξεν , ὡς ἐν τοῖς περὶ ἐκείνου γέγραπται , τὸ μὲν πλεῖστον ἐπὶ τὸν Φούλβιον ἦλθε τῆς διαβολῆς , ἐχθρὸν ὄντα καὶ τὴν ἡμέραν ἐκείνην ἐπὶ τοῦ βήματος τῷ Σκηπίωνι λελοιδορημένον , ἥψατο δὲ καὶ τοῦ Γαΐου ὑπόνοια .
καὶ δεινὸν οὕτως ἔργον ἐπ ἀνδρὶ τῷ πρώτῳ καὶ μεγίστῳ Ῥωμαίων τολμηθὲν οὐκ ἔτυχε δίκης οὐ δὲ εἰς ἔλεγχον προῆλθεν ·
ἐνέστησαν γὰρ οἱ πολλοὶ καὶ κατέλυσαν τὴν κρίσιν ὑπὲρ τοῦ Γαΐου φοβηθέντες , μὴ περιπετὴς τῇ αἰτίᾳ τοῦ φόνου ζητουμένου γένηται ·
ταῦτα μὲν οὖν ἐγεγόνει πρότερον .
ἐν δὲ τῇ Λιβύῃ περὶ τὸν τῆς Καρχηδόνος κατοικισμόν , ἣν ὁ Γάιος Ἰουνωνίαν , ὅπερ ἐστὶν Ἡραίαν , ὠνόμασε , πολλὰ κωλύματα γενέσθαι παρὰ τοῦ δαιμονίου λέγουσιν .
ἥ τε γὰρ πρώτη σημαία , πνεύματος ἀφαρπάζοντος αὐτήν , τοῦ δὲ φέροντος ἐγκρατῶς ἀντεχομένου , συνετρίβη , καὶ τὰ ἱερὰ τοῖς βωμοῖς ἐπικείμενα διεσκέδασεν ἀνέμου θύελλα καὶ διέρριψεν ὑπὲρ τοὺς ὅρους τῆς γεγενημένης ὑπογραφῆς , αὐτοὺς δὲ τοὺς ὅρους ἀνέσπασαν ἐπελθόντες λύκοι καὶ μακρὰν ᾤχοντο φέροντες .
οὐ μὴν ἀλλὰ πάντα συντάξας καὶ διακοσμήσας ὁ Γάϊος ἡμέραις ἑβδομήκοντα ταῖς πάσαις ἐπανῆλθεν εἰς Ῥώμην , πιέζεσθαι τὸν Φούλβιον ὑπὸ τοῦ Δρούσου πυνθανόμενος , καὶ τῶν πραγμάτων τῆς αὐτοῦ παρουσίας δεομένων ·
λεύκιος γὰρ Ὀπίμιος , ἀνὴρ ὀλιγαρχικὸς καὶ δυνατὸς ἐν τῇ βουλῇ , πρότερον μὲν ἐξέπεσεν ὑπατείαν παραγγέλλων , τοῦ Γαΐου τὸν Φάννιον προαγαγόντος , ἐκεῖνον δὲ καταρχαιρεσιάσαντος ·
τότε δὲ πολλῶν βοηθούντων ἐπίδοξος ἦν ὑπατεύσειν , ὑπατεύων δὲ καταλύσειν τὸν Γάιον , ἤδη τρόπον τινὰ τῆς δυνάμεως αὐτοῦ μαραινομένης καὶ τοῦ δήμου μεστοῦ γεγονότος τῶν τοιούτων πολιτευμάτων διὰ τὸ πολλοὺς τοὺς πρὸς χάριν δημαγωγοῦντας εἶναι καὶ τὴν βουλὴν ὑπείκειν ἑκοῦσαν .
ἐπανελθὼν δὲ πρῶτον μὲν ἐκ τοῦ Παλατίου μετῴκησεν εἰς τὸν ὑπὸ τὴν ἀγορὰν τόπον ὡς δημοτικώτερον , ὅπου πλείστους τῶν ταπεινῶν καὶ πενήτων συνέβαινεν οἰκεῖν ἔπειτα τῶν νόμων ἐξέθηκε τοὺς λοιπούς ὡς ἐπάξων τὴν ψῆφον αὐτοῖς 0 .
ὄχλου δὲ πανταχόθεν αὐτῷ συνιόντος ἔπεισεν ἡ βουλὴ τὸν ὕπατον Φάννιον ἐκβαλεῖν τοὺς ἄλλους πλὴν Ῥωμαίων ἅπαντας .
γενομένου δὲ κηρύγματος ἀήθους καὶ ἀλλοκότου , μηδένα τῶν συμμάχων μη δὲ τῶν φίλων ἐν Ῥώμῃ φανῆναι περὶ τὰς ἡμέρας ἐκείνας , ἀντεξέθηκεν ὁ Γάϊος διάγραμμα κατηγορῶν τοῦ ὑπάτου , καὶ τοῖς συμμάχοις , ἂν μένωσι , βοηθήσειν ἐπαγγελλόμενος , οὐ μὴν ἐβοήθησεν , ἀλλὰ ὁρῶν ἕνα τῶν ξένων αὐτοῦ καὶ συνήθων ἑλκόμενον ὑπὸ τῶν ὑπηρετῶν τῶν τοῦ Φαννίου , παρῆλθε καὶ οὐ προσήμυνεν , εἴ τε τὴν ἰσχὺν ἐπιλείπουσαν ἤδη δεδιὼς ἐλέγχειν , εἴ τε μὴ βουλόμενος , ὡς ἔλεγεν , ἁψιμαχίας αὐτὸς καὶ συμπλοκῆς ἀρχὰς ζητοῦσι τοῖς ἐχθροῖς παρασχεῖν 0 .
συνέτυχε δὲ αὐτῷ καὶ πρός τοὺς συνάρχοντας ἐν ὀργῇ γενέσθαι διὰ τοιαύτην αἰτίαν .
ἔμελλεν ὁ δῆμος θεᾶσθαι μονομάχους ἐν ἀγορᾷ , καὶ τῶν ἀρχόντων οἱ πλεῖστοι θεωρητήρια κύκλῳ κατασκευάσαντες ἐξεμίσθουν .
ταῦτα ὁ Γάιος ἐκέλευεν αὐτοὺς καθαιρεῖν , ὅπως οἱ πένητες ἐκ τῶν τόπων ἐκείνων ἀμισθὶ θεάσασθαι δύνωνται .
μηδενὸς δὲ προσέχοντος ἀναμείνας τὴν πρὸ τῆς θέας νύκτα , καὶ τῶν τεχνιτῶν ὅσους εἶχεν ἐργολάβους ὑφ ἑαυτῷ παραλαβών , τὰ θεωρητήρια καθεῖλε καὶ τῷ δήμῳ σχολάζοντα μεθ ἡμέραν ἀπέδειξε τὸν τόπον ἐφ ᾧ τοῖς μὲν πολλοῖς ἀνὴρ ἔδοξεν εἶναι , τοὺς δὲ συνάρχοντας ὡς ἰταμὸς καὶ βίαιος ἐλύπησεν 0 .
ἐκ τούτου καὶ τὴν τρίτην ἔδοξε δημαρχίαν ἀφῃρῆσθαι , ψήφων μὲν αὐτῷ πλείστων γενομένων , ἀδίκως δὲ καὶ κακούργως τῶν συναρχόντων ποιησαμένων τὴν ἀναγόρευσιν καὶ ἀνάδειξιν .
ἀλλὰ ταῦτα μὲν ἀμφισβήτησιν εἶχεν .
ἤνεγκε δὲ οὐ μετρίως ἀποτυχών , καὶ πρός γε τοὺς ἐχθροὺς ἐπεγγελῶντας αὐτῷ λέγεται θρασύτερον τοῦ δέοντος εἰπεῖν ὡς Σαρδόνιον γέλωτα γελῶσιν , οὐ γιγνώσκοντες ὅσον αὐτοῖς σκότος ἐκ τῶν αὐτοῦ περικέχυται πολιτευμάτων .
ἐπεὶ δὲ καὶ τὸν Ὀπίμιον καταστήσαντες ὕπατον τῶν νόμων πολλοὺς διέγραφον καὶ τὴν Καρχηδόνος ἐκίνουν διάταξιν , ἐρεθίζοντες τὸν Γάϊον , ὡς ἂν αἰτίαν ὀργῆς παρασχὼν ἀναιρεθείη , τὸν μὲν πρῶτον χρόνον ἐκαρτέρει , τῶν δὲ φίλων καὶ μάλιστα τοῦ Φουλβίου παροξύνοντος ὥρμησε πάλιν συνάγειν τοὺς ἀντιταξομένους πρὸς τὸν ὕπατον .
ἐνταῦθα καὶ τὴν μητέρα λέγουσιν αὐτῷ συστασιάσαι , μισθουμένην ἀπὸ τῆς ξένης κρύφα καὶ πέμπουσαν εἰς  Ῥώμην ἄνδρας , ὡς δὴ θεριστάς ταῦτα γὰρ ἐν τοῖς ἐπιστολίοις αὐτῆς ᾐνιγμένα γεγράφθαι πρὸς τὸν υἱόν .
ἕτεροι δὲ καὶ πάνυ τῆς Κορνηλίας δυσχεραινούσης ταῦτα πράττεσθαι λέγουσιν .
ἧι δ οὖν ἔμελλον ἡμέρᾳ τοὺς νόμους λύσειν οἱ περὶ τὸν Ὀπίμιον , κατείληπτο μὲν ὑπὸ ἀμφοτέρων ἕωθεν εὐθὺς τὸ Καπετώλιον , θύσαντος δὲ τοῦ ὑπάτου τῶν ὑπηρετῶν τις αὐτοῦ Κόιντος Ἀντύλλιος διαφέρων ἑτέρωσε τὰ σπλάγχνα πρὸς τοὺς περὶ τὸν Φούλβιον εἶπε ·
δότε τόπον ἀγαθοῖς , κακοὶ πολῖται .
τινὲς δέ φασιν ἅμα τῇ φωνῇ ταύτῃ καὶ τὸν βραχίονα γυμνὸν οἷον ἐφ ὕβρει σχηματίζοντα παρενεγκεῖν .
ἀποθνῄσκει γοῦν εὐθὺς ὁ Ἀντύλλιος ἐκεῖ μεγάλοις γραφείοις κεντούμενος , ἐπ αὐτῷ τούτῳ πεποιῆσθαι λεγομένοις .
καὶ τὸ μὲν πλῆθος διεταράχθη πρὸς τὸν φόνον , ἐναντία δὲ τοὺς ἡγεμόνας ἔσχε διάθεσις .
ὁ μὲν γὰρ Γάιος ἤχθετο καὶ κακῶς ἔλεγε τοὺς περὶ αὑτόν ὡς αἰτίαν δεομένοις πάλαι καθ ἑαυτῶν τοῖς ἐχθροῖς δεδωκότας , ὁ .
δὲ Ὀπίμιος ὥσπερ ἐνδόσιμον λαβὼν ἐπῆρτο καὶ παρώξυνε τὸν δῆμον ἐπὶ τὴν ἄμυναν .
καὶ τότε μὲν ὄμβρου γενομένου διελύθησαν ἅμα δὲ ἡμέρᾳ τὴν μὲν βουλὴν ὁ ὕπατος συναγαγὼν ἔνδον ἐχρημάτιζεν , ἕτεροι δὲ τὸ τοῦ Ἀντυλλίου σῶμα γυμνὸν ἐπὶ κλίνης προθέμενοι δι ἀγορᾶς παρὰ τὸ βουλευτήριον ἐπίτηδες παρεκόμιζον , οἰμωγῇ χρώμενοι καὶ θρήνῳ , γιγνώσκοντος μὲν τοῦ Ὀπιμίου τὰ πραττόμενα , προσποιουμένου δὲ θαυμάζειν , ὥστε καὶ τοὺς βουλευτὰς προελθεῖν .
κατατεθείσης δὲ τῆς κλίνης εἰς μέσον οἱ μὲν ἐσχετλίαζον ὡς ἐπὶ δεινῷ καὶ μεγάλῳ πάθει , τοῖς δὲ πολλοῖς ἐπῄει μισεῖν καὶ προβάλλεσθαι τοὺς ὀλιγαρχικούς , ὡς Τιβέριον μὲν Γράγχον ἐν Καπετωλίῳ φονεύσαντες αὐτοὶ δήμαρχον ὄντα καὶ τὸν νεκρὸν προσεξέβαλον , ὁ δ ὑπηρέτης Ἀντύλλιος , οὐ δίκαια μὲν ἴσως πεπονθώς , τὴν δὲ πλείστην αἰτίαν εἰς τὸ παθεῖν αὑτῷ παρασχών , ἐν ἀγορᾷ πρόκειται , καὶ περιέστηκεν ἡ Ῥωμαίων βουλή θρηνοῦσα καὶ συνεκκομίζουσα μισθωτὸν ἄνθρωπον , ἐπὶ τῷ τὸν ἔτι λειπόμενον ἀνελεῖν τῶν τοῦ δήμου κηδομένων .
ἐκ τούτου πάλιν εἰς τὸ βουλευτήριον ἀπελθόντες ἐψηφίσαντο καὶ προσέταξαν Ὀπιμίῳ τῷ ὑπάτῳ σῴζειν τὴν πόλιν ὅπως δύναιτο , καὶ καταλύειν τοὺς τυράννους .
ἐκείνου δὲ προειπόντος ἐπὶ τὰ ὅπλα χωρεῖν τοὺς συγκλητικούς , καὶ τῶν ἱππέων ἑκάστῳ παράγγελμα δόντος ἄγειν ἕωθεν οἰκέτας δύο καθωπλισμένους , ὁ μὲν Φούλβιος ἀντιπαρεσκευάζετο καὶ συνῆγεν ὄχλον , ὁ δὲ Γάιος ἐκ τῆς ἀγορᾶς ἀπερχόμενος ἔστη κατὰ τὸν τοῦ πατρὸς ἀνδριάντα , καὶ πολὺν χρόνον ἐμβλέψας εἰς αὐτὸν οὐδὲν ἐφθέγξατο , δακρύσας δὲ καὶ στενάξας ἀπῄει .
τοῦτο πολλοῖς τῶν ἰδόντων οἰκτεῖραι τὸν Γάιον ἐπῆλθε ·
καὶ κακίσαντες αὑτοὺς ὡς ἐγκαταλείποντες τὸν ἄνδρα καὶ προδιδόντες ἧκον ἐπὶ τὴν οἰκίαν καὶ παρενυκτέρευον ἐπὶ τῶν θυρῶν , οὐχ ὁμοίως τοῖς τὸν Φούλβιον φυλάττουσιν .
ἐκεῖνοι μὲν γὰρ ἐν κρότοις καὶ ἀλαλαγμοῖς πίνοντες καὶ θρασυνόμενοι διετέλεσαν , αὐτοῦ τοῦ Φουλβίου πρώτου μεθυσκομένου καὶ πολλὰ φορτικῶς παρ ἡλικίαν φθεγγομένου καὶ πράττοντος ·
οἱ δὲ περὶ τὸν Γάϊον , ὡς ἐπὶ συμφορᾷ κοινῇ τῆς πατρίδος ἡσυχίαν ἄγοντες καὶ περισκοπούμενοι τὸ μέλλον , ἐν μέρει φυλάττοντες καὶ ἀναπαυόμενοι διῆγον .
ἅμα δὲ ἡμέρᾳ τὸν μὲν Φούλβιον ἐκ τοῦ πότου καθεύδοντα μόλις ἐπεγείραντες ὡπλίζοντο τοῖς περὶ τὴν οἰκίαν αὐτοῦ λαφύροις , ἃ Γαλάτας νενικηκὼς ὅτε ὑπάτευεν εἰλήφει , καὶ μετὰ πολλῆς ἀπειλῆς καὶ κραυγῆς ἐχώρουν καταληψόμενοι τὸν Ἀβεντῖνον λόφον .
ὁ δὲ Γάιος ὁπλίσασθαι μὲν οὐκ ἠθέλησεν , ἀλλ ὥσπερ εἰς ἀγορὰν ἐν τηβέννῳ προῄει , μικρὸν ὑπεζωσμένος ἐγχειρίδιον , ἐξιόντι δὲ αὐτῷ περὶ τὰς θύρας ἡ γυνὴ προσπεσοῦσα καὶ περιπτύξασα τῶν χειρῶν τῇ μὲν αὐτὸν ἐκεῖνον , τῇ δὲ τὸ παιδίον , οὐκ ἐπὶ τὸ βῆμά σε , εἶπεν , ὦ Γάιε , προπέμπω δήμαρχον , ὡς πρότερον , καὶ νομοθέτην , οὐ δ ἐπὶ πόλεμον ἔνδοξον , ἵνα μοι καὶ παθών τι τῶν κοινῶν ἀπολίπῃς τιμώμενον γοῦν πένθος , ἀλλὰ τοῖς Τιβερίου φονεῦσιν ὑποβάλλεις ἑαυτόν , ἄνοπλον μὲν καλῶς , ἵνα πάθῃς τι μᾶλλον ἢ δράσῃς , πρὸς οὐδὲν δὲ τοῖς κοινοῖς ὄφελος ἀπολεῖ 0 1 2 .
κεκράτηκεν ἤδη τὰ χείρω ·
βίᾳ καὶ σιδήρῳ τὰς δίκας πράττουσιν .
εἰ περὶ Νομαντίαν ὁ σὸς ἀδελφὸς ἔπεσεν , ὑπόσπονδος ἂν ἡμῖν ἀπεδόθη νεκρός ·
νῦν δὲ ἴσως κ ἀγὼ ποταμοῦ τινος ἢ θαλάττης ἱκέτις ἔσομαι φῆναί ποτε τὸ σὸν σῶμα φρουρούμενον .
τί γὰρ ἢ νόμοις ἔτι πιστὸν ἢ θεοῖς μετὰ τὸν Τιβερίου φόνον 0 ;
τοιαῦτα τῆς Λικιννίας ὀδυρομένης , ἀτρέμα τὰς περιβολὰς ἀπολυσάμενος αὐτῆς ὁ Γάϊος ἐχώρει σιωπῇ μετὰ τῶν φίλων , ἡ δὲ τοῦ ἱματίου λαβέσθαι γλιχομένη καταρρυεῖσα πρὸς τ οὔδαφος ἔκειτο πολὺν χρόνον ἄναυδος , μέχρι οὗ λιποθυμήσασαν αὐτὴν οἱ θεράποντες ἀράμενοι πρὸς Κράσσον ᾤχοντο τὸν ἀδελφὸν κομίζοντες .
ὁ δὲ Φούλβιος , ὡς ἐγένοντο πάντες ἀθρόοι , πεισθεὶς ὑπὸ τοῦ Γαΐου πέμπει τῶν υἱῶν τὸν νεώτερον ἔχοντα κηρύκειον εἴς ἀγοράν .
ἦν δὲ κάλλιστος ὁ νεανίσκος ὀφθῆναι ·
καὶ τότε καταστὰς κοσμίως καὶ μετ αἰδοῦς δεδακρυμένος ἐποιήσατο συμβατικοὺς λόγους πρὸς τὸν ὕπατον καὶ τὴν σύγκλητον .
οἱ μὲν οὖν πολλοὶ τῶν παρόντων οὐκ ἀηδῶς πρὸς τὰς διαλύσεις εἶχον ·
ὁ δὲ Ὀπίμιος οὐ δι ἀγγέλων ἔφη χρῆναι πείθειν τὴν σύγκλητον , ἀλλὰ καταβάντας ὡς ὑπευθύνους πολίτας ἐπὶ κρίσιν καὶ παραδόντας αὑτούς οὕτως παραιτεῖσθαι τὴν ὀργήν τῷ δὲ μειρακίῳ καὶ διηγόρευσεν ἐπὶ τούτοις κατιέναι πάλιν ἢ μὴ κατιέναι 0 .
γάιος μὲν οὖν , ὥς φασιν , ἐβούλετο βαδίζειν καὶ πείθειν τὴν σύγκλητον οὐδενὸς δὲ τῶν ἄλλων συγχωροῦντος , αὖθις ἔπεμψεν ὁ Φούλβιος τὸν παῖδα διαλεξόμενον ὑπὲρ αὐτῶν ὅμοια τοῖς προτέροις .
ὁ δὲ Ὀπίμιος σπεύδων μάχην συνάψαι τὸ μὲν μειράκιον εὐθὺς συνέλαβε καὶ παρέδωκεν εἴς φυλακήν , τοῖς δὲ περὶ τὸν Φούλβιον ἐπῄει μετὰ πολλῶν ὁπλιτῶν καὶ τοξοτῶν Κρητῶν , οἳ μάλιστα βάλλοντες αὑτούς καὶ κατατραυματίζοντες συνετάραξαν .